Heteronychus lioderes

Heteronychus lioderes er en bille som hører til gruppen hornbiller i familien skarabider (Scarabaeidae).

Utseende 
En middelsstor (ca. 15 millimeter), oval, blankt svart hornbille som overflatisk minner om en tordivel (Geotrupidae). Kjønnene er overflatisk like. Hodet er uten horn, snuten med noen korte tenner. Pronotum er rundet uten horn eller groper, svært fint punktert. Dekkvingene har fine lengdestriper.

Levevis 
Larvene lever i jorda, der de spiser røtter og råtnende organisk materiale. Utviklingen tar omtrent et halvt år. Arten kan gjøre en del skade på mais  og ris  i India.

Utbredelse 
Arten er vidt utbredt i det sørlige Asia, fra India i vest til Sulawesi i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini 
 Slekten Heteronychus Dejean, 1833 – ca. 60 arter:
 Heteronychus lioderes Redtenbacher, 1867

Referanser

Kilder 
 Dynastidae du Monde, nettside om arten

Eksterne lenker 
 

Hornbiller
Dyr formelt beskrevet i 1867
Sørøst-Asias insekter
Dyr formelt beskrevet av Ludwig Redtenbacher